22. ΝΟΜΟΣ υπ’ αριθ. 799 της 27/28 Ιουλ. 1978 (ΦΕΚ Α΄ 117) Περί συμπληρώσεως της «περί του Οργανισμού Γεωργικών Ασφαλίσεων (Ο.Γ.Α.) «νομοθεσίας. Απόλυσις λόγω 35ετούς Υπηρεσίας Άρθρ.1.-1.Αι διατάξεις του άρθρ. 39, παρ. 1 και 2, και του άρθρ. 40 του Νόμ. 22/1975 «περί ρυθμίσεως θεμάτων καταστάσεως των δημοσίων δοικητικών υπαλλήλων και υπαλλήλων Ν.Π.Δ.Δ. εφαρμόζονται, αναλόγως, και επί των μονίμων τακτικών υπαλλήλων του Οργανισμού Γεωργικών Ασφαλίσεων (ΟΓΑ). 2.Οι μόνιμοι τακτικοί υπάλληλοι του ΟΓΑ, οι μεταταγέντες εις τον Οργανισμόν τούτον, δυνάμει των διατάξεων του άρθρ. 10 του Ν.Δ. 4435/1964 «περί ρυθμίσεως θεμάτων προκυψάντων μεταξύ ΟΓΑ και ΤΕΒΕ «και του άρθρ. 9 του Ν.Δ. 4575/1966 «περί καταργήσεως της αμέσου ασφαλιστικής εισφοράς των αγροτών και τροποποιήσεως και συμπληρώσεως του Νομ. 4169/1961 και άλλων τινών διατάξεων «και έχοντες συμπληρώσει, κατά την έναρξιν της ισχύος του παρόντος, τριακονταπενταετή συνολικήν πραγματικήν υπηρεσίαν, προς υπολογισμόν της οποίας λαμβάνεται υπ’ όψιν ο χρόνος της παρά τω ΟΓΑ, τη ΑΤΕ και τω ΙΚΑ υπηρεσίας αυτών, απολύονται αυτοδικαίως της Υπηρεσίας από της 1ης του επομένου της ισχύος του παρόντος μηνός, εφ’ όσον είτε δικαιούνται κυρίας συντάξεως εκ του ΟΓΑ είτε λαμβάνουν κυρίαν και επικουρικήν σύνταξιν εκ Ταμείου Συντάξεως Προσωπικού Τραπέζης. 3.Οι κατά την παρ. 2 του παρόντος άρθρου απολυόμενοι της υπηρεσίας υπάλληλοι, δικαιούνται της περί ης η παρ. 8 του άρθρ. 42 του Κανονισμού «Καταστάσεως Διοικητικού Προσωπικού» του ΟΓΑ» αποζημιώσεως. Της αυτής επίσης αποζημιώσεως δικαιούνται και οι καθ’ οιονδήποτε τρόπον αποχωρούντες ή απολυόμενοι της υπηρεσίας των και συνταξιοδοτούμενοι υπάλληλοι του ΟΓΑ. Ειδική νομοθεσία περί ΟΓΑ Άρθρ.2.-Αι διατάξεις εν γένει της περί ΟΓΑ κειμένης νομοθεσίας, ως ειδικαί, κατισχύουν πάσης άλλης διατάξεως. Σύμφωνα με το άρθρ. 9 Νόμ. 2297/1995, (ΦΕΚ Α΄ 50), τόμ. 24Α σελ. 276,6139, οι διατάξεις του ανωτέρω άρθρ. 2, όπως αυθεντικά ερμηνεύτηκαν με το άρθρ. 7 Νόμ. 826/1978 (ΦΕΚ Α΄ 194), ουδέποτε καταργήθηκαν και εξακολουθούν να ισχύουν με την επιφύλαξη όμως της ισχύος σε κάθε περίπτωση των διατάξεων του Νόμ. 2190/1994 για τις προσλήψεις. Έναρξις ισχύος Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 